สวัสดีครับ ผมมีอาการเหมือนจมูกตันมีน้ำมูกแต่น้ำมูกไม่ได้ไหลต้องสั่งออก เวลาหายใจก็รู้สึกหายใจได้ไม่เต็มที่ น้ำมูกบางทีเป็นสีขาวบางทีก็ใส และมีอาการไอมาและละคายคอมาด้วย และเวลาหาวก็หาวไม่สุด และเวลาหายใจออกจะมีเสียงเบาๆเหมือนตอนหายใจแรงอะครับ ผมเป็นอะไรหรอครับ
สวัสดีค่ะอาการคัดจมูก สั่งน้ำมูกไม่ได้ หายใจไม่เต็มที่ดังกล่าวมา อาจจะเกิดจาก โรคหวัดหรือก็คือการติดเชื้อไวรัสหรือแบคทีเรียใดๆที่บริเวณทางเดินหายใจส่วนบน สาเหตุอื่นๆเช่น ภูมิแพ้ ไซนัสอักเสบ ไข้หวัดใหญ่ ริดสีดวงจมูก เยื่อจมูกอักเสบเรื้อรัง เป็นต้นในเบื้องต้น ควร ดื่มน้ำมากๆ หากมีน้ำมูกมากสามารถใช้น้ำเกลือล้างจมูกได้ หลีกเลี่ยงการอยู่ในที่มีฝุ่นควันมากๆ หลีกเลี่ยงการไปที่ชุมชน ถ้าไปต้องใส่หน้ากากอนามัยเอาไว้ตลอดการให้ได้การวินิจฉัยที่แน่นอนต้องอาศัยการตรวจร่างกายร่วมด้วย หากคัดจมูกบ่อย หายใจไม่ออก นอนกรน อาจมีการอุดตั้นภายในทางเดินหายใจ ไม่ว่าจะเป็นจากไซนัสอักเสบหรือมีภูมิแพ้ หรือมีเนื้องอกในโพรงจมูก ซึ่งเป็นภาวะที่ควรได้รับการดูแลโดยแพทย์ต่อไป ดังนั้นควรไปตรวจเพิ่มเติม